לידיעת חברינו המתמודדים עם סרטן הערמונית.
ביום חמישי 3/1/2019 פורסמה החלטת ועדת סל התרופות לשנת 2019 .
להלן החלטת הוועדה בקשר לתכשירים לסרטן הערמונית.
התכשיר אפלוטומייד נכנס לסל התרופות, ולתכשיר אביראטרון (זייטיגה) הורחבה ההתויה המאושרת.
התכשיר אפלוטומייד (Apalutomide) הוכנס לסל התרופות.
מתאים לחולים הנמצאים בטיפול הורמונאלי במצב PSA עולה, אך אין להם גרורות.
התכשיר דוחה הופעת גרורות, בשנתיים בממוצע.
עד היום מאושר בסל התרופות לחולי סרטן ערמונית גרורתי שמחלתם התקדמה למרות טיפול הורמונאלי ראשוני (למשל זריקות כל 3 או 6 חודשים).
עפ"י החלטת ועדת הסל שפורסמה ביום חמישי 3/1/2019 התכשיר אושר לשימוש גם לחולים המטופלים בטיפול הורמונאלי כשהמחלה עדיין רגישה לטיפול ההורמונאלי ואינה מתקדמת. זאת לאחר שמחקרים הראו שיעילות הטיפול באביאטרטון יחד עם טיפול הורמונאלי משתפרת באופן משמעותי.
זו בשורה משמעותית לחלק מהחולים גם בגלל שמתאפשר להשתמש בעוד תכשיר רב עוצמה במלחמה במחלתנו וגם שהיו כאלה שנאלצו לרכוש את התרופה בכספם וכעת התכשיר יסופק במימון מתקציב סל התרופות. (עלות חודשית כ- 11000 ₪).
לידיעה – ועד העמותה פעל לטובת הכנסת תרופות ותכשירים לסל התרופות.